Tito by Davos: 'Dit gaan oor Afrika' | Netwerk24
Deur Elvira Wood 22 Januarie 2020 13:09
Dis die boodskap wat Tito Mboweni, minister van finansies, het vir afgevaardigdes wat die Wêreld- Ekonomiese Forum (WEF) se jaarlikse beraad in Davos, Switserland, bywoon.
Die regering het Woensdag 'n kort videogreep op sy Twitter-profiel gelaai waar Mboweni 'n gehoor op Davos toespreek.
In die video van minder as twee minute kan Lesetja Kganyago, president van die Reserwebank, ook duidelik gesien word.
"Ons moet dus hier in Davos ook in staat wees om Afrika se storie te vertel. Die storie van Afrika is om die vrede te konsolideer en om deur die loop van die jaar die gewere stil te maak."
Mboweni sê dit gaan ook oor verbeterde ekonomiese prestasie met groei wat na verwagting steeds "veerkragtig" sal wees, "hoewel nie teen die vlakke waar ons dit graag sou wou sien nie".
Hy sê verder Afrika se leiers wil verseker die kontinent is met die res van die wêreld verbind.
"Die vergadering in Davos moet dus nie net op Suid-Afrika fokus nie, maar moet op Afrika as geheel," sê Mboweni.
Die WEF-beraad word van 21 tot 24 Januarie gehou.
Minister Tito Mboweni's message on South Africa's participation at #WEF20 #SAinDavos2020 pic.twitter.com/StZqn0CodG